En lastbilchauffør var særdeles uheldig i morgentrafikken, da et dæk på hans grisetransport punkterede på Gattenvej sydvest for Gatten. - Chaufføren mistede herredømmet over lastbilen med 210 grise ombord og endte i grøften, hvorefter lastbilen væltede. Nogle grise er sluppet ud, og nogle er kommet til skade i forbindelse med uheldet, oplyser Bruno Brix, vagtchef Nordjyllands Politi. Uheldet blev anmeldt 08.18, og siden har både betjente, beredskabsfolk og tililende hjulpet til på stedet. - Der er også en dyrlæge til stede, der vurderer grisene, oplyser vagtchefen. Der er ikke sket nogen personskade i forbindelse med uheldet, der skabte lidt trafikale problemer på stedet.

Opsummering:
Et punkteret dæk fik chauffør til at miste herredømmet over lastbil på vej til slagteriet. Grise løse på mark.